เมื่อหลายวันก่อนเดินชนขอบโต๊ะ เเล้วขอบๆข้างเล็บนิ้วโป้งที่เท้าเเตกค่ะ บวมเเละมีเลือดออก ดูเเลมาโดยตลอด วันนี้ตรงที่บวมโดนเพื่อนเหยียบเเตกค่ะ เลือดออกเยอะมากเลยค่ะ ทำยังไงดีคะ มีวิธีดูเเลรักษามั้ยคะ หรือควรไปซื้อยาตามร้านเภสัชกร
สวัสดีค่ะ การวินิจฉัยที่เป็นไปได้-กระดูกหักหรือร้าว ร่วมกับมีแผลเปิด ซึ่งค่อนข้างอันตราย เพราะอาจมีการติดเชื้อในกระดูกได้-เนื้อเยื่อบริเวณรอบนิ้วมีการอักเสบ-มีเลือดออกภายใต้เล็บแนะนำว่าถ้าปวด บวม มาก มีเลือดไหล ควรไปพบแพทย์เพื่อตรวจให้แน่ชัดว่าปัญหาอยู่ที่ตำแหน่งใด อาจต้องเอ็กซเรย์นิ้วเท้าร่วมด้วยว่าไม่มีกระดูกหักหรือร้าวค่ะการดูแลตัวเองเบื้องต้น ล้างแผลด้วยน้ำเกลือทางการแพทย์ และใช้ไอโอดีนเช็ดรอบแผล รับประทานยาแก้ปวด ยาแก้อักเสบที่ไม่ใช่สเตียรอยด์เพื่อลดอาการอักเสบ ไม่เอาสบู่ไปถูแผลตรงๆ ระวังสิ่งสกปรกมาโดนแผล ใส่รองเท้าที่ไม่กดทับแผล ไม่ควรเดินมาก และยกส่วนที่บวมให้สูงเพื่อลดอาการบวม ประคบเย็นได้